《黄陵庙》
宋代·陈舜俞

明月辉在天，落日光转地。
天维地轴千万年，粉篁尚有春风泪。
苍梧茫茫九疑高，湘江之水多怒涛。
袗衣不和御琴弦绝，黄陵庙前碑已裂。
春禽啼，秋叶飞，
行人舟楫去复返，虞舜南巡胡不归。

作者简介：（?—1072）宋湖州乌程人，字令举，号白牛居士。仁宗庆历六年进士。嘉祐四年复举制科第一。官著作佐郎。神宗熙宁三年，以屯田员外郎知山阴县。反对“青苗法”，疏谓其法乃“别为一赋以敝海内，非王道之举”，责监南康军盐酒税。有《都官集》等。